Paglia

La rivero Paglia (elp. /'paʎa/; ) estas dekstra alfluanto de Tibero. Ĝi naskiĝas el la konfluo de du riveretoj (Pagliola kaj Cacarello) en suda Toskanio sur la orienta flanko de Amiata, ĉirkaŭ je 400 m; la plej altaj fontoj de la riveretoj alfluantoj de Pagliola situas super 1000 m. Paglia longas 86 km kaj atingas la riveron Tiberon sude de Orvieto en Umbrio.

La meznombra jara trafluo ĝuste antaŭ la enfluejo en Tibero estas 11 m³/s; la meznombra monata trafluo en la sama loka altiĝas ĝis 35 m³/s en novembro kaj malaltiĝas ĝis nur 0,3 m³/s en aŭgusto. Paglia povas rapide kreskigi sian akvokvanton post gravaj pluvoj kaj eĉ estigi inundojn.

Ne estas urboj aŭ urbetoj ĉe ĝiaj bordoj; Acquapendente kaj Orvieto, ambaŭ kuŝantaj alte super la rivero, estas proksimaj al ĝi (ĉ.2 km), kaj fakte Paglia trafluas orientan ekstercentran kvartalon de Orvieto.

Paglia ankaŭ trafluas naturprotektatan areon, la reservejon Monte Rufeno (Latio).

 Vidu ankaŭ 
 Tibero